Mètro de Barcelona

Lo Mètro de Barcelona es una ret de camin de fèrre metropolitan sosterranh de la vila de Barcelona e de qualques vilas dels seus environs, coma: l'Hospitalet de Llobregat, Cornellà de Llobregat, Santa Coloma de Gramenet, Badalona, Sant Boi de Llobregat, Sant Adrià de Besòs, Esplugues de Llobregat, el Prat de Llobregat e Montcada i Reixac. Aquel listat se veirà agrandit quand s'acabarà la Linha 9 e d'autres projèctes d'agrandiment que connectaràn melhor la comarca del Bas Llobregat e la rèsta de municipalitats del Barcelonés amb Barcelona e a l'encòp tanben melhorarà lo transpòrt a nivèl municipal e comarcal.

Se prenèm pas en compte las linhas de Barcelona-Valés (1863) ni Llobregat-Anoia (1912), que foncionavan alavetz mai coma camin de fèrre, la primièra linha de mètro que s'inaugurèt foguèt la nomenada Grand Mètro de Barcelona (Gran Metro de Barcelona en catalan) çò 1924 (actuala L3). Dos ans mai tard comencèt lo servici del Mètro Transversal entre Bordeta e Catalonha (actuala L1) que foguèt bastit per l'Exposicion Internacionala de Barcelona de 1929, en jonhent lo centre de la vila amb l'exposicion, a la plaça d'Espanha e Montjuïc. Foguèt inaugurat pel cònsol Darius Rumeu e Freixa, segond baron de Viver. 

A l'ora d'ara la ret compta 11 linhas geridas per dos operators diferents (TMB e FGC) amb tarifas integradas (exceptat lo bilhet simple) dins lo sistèma tarifari de sièis zònas creadas per l'Autoritat del Transpòrt Metropolitan (ATM) que compren tanben autobuses urbans e interurbans, tramvia e de trens d'entorns dins l'Airal Metropolitan de Barcelona. Totas las linhas de mètro se tròban dins la zòna 1 del domeni integrat.

En 2007 395,7 milions de passatgièrs utilizèron lo mètro (366,4 las linhas de TMB e 29,3 las dels FGC), çò que signifiquèt un recobrament de mai de 205 milions d'èuros. Aiçò representa un aument de 13,1 milions d'usatgièrs respècte a 2006.

 La ret de Mètro 
A l'ora d'ara la ret de Mètro de Barcelona a una longor de 118,6 km e 180 estacions repartidas en 11 linhas, que quand s'acabaràn las òbras de la Linha 9 e la Linha 10 s'i apondràn 46,6 km e amb la finalizacion de la rèsta de projèctes d'agrandissament (entre 2008 e 2014), la ret als environs de l'an 2014 aurà unes 190 km e 232 estacions repartidas en 11 linhas, se se considèra la rama de la L9 coma una onzena linha. 

 Linhas del Mètro 
Linhas del Mètro de Barcelona Nom Color Partença Destinacion Inauguracion Primièra operacion<sup>1<sup> Operator Longor(km) Estacions Temps de viatge(m) Largor de via(mm) Roja Hospital de Bellvitge Fondo 1926 1926  TMB 20,7 30 35 1674Lila Paral·lel Pep Ventura 1995 1959<sup>2<sup>  TMB 13,5 17 24 1435Verda Zona Universitària Trinitat Nova 1924 1924  TMB 18,5 26 36 1435Groga Trinitat Nova La Pau 1973 1926<sup>3<sup>  TMB 16,7 22 36 1435Blava Cornellà Centre Horta 1959 1959  TMB 16,6 23 37 1435Malva Plaça Catalunya Reina Elisenda 1929 1863<sup>4<sup>  FGC 5,2 9 14 1435Marron Plaça Catalunya Avinguda Tibidabo 1954 1863<sup>4<sup>  FGC 4,63 7 10 1435Rosa Plaça Espanya Molí Nou 2000 1912<sup>5<sup>  FGC 12 11 21 1000Iranja Terminal 1 Can Zam 2009-14 -  TMB 46,6 39 (51) - 1435Blau clar Gorg Polígon Pratenc 2009-14 -  TMB - 32 - 1435Verd clar Trinitat Nova Can Cuiàs 2003 2003  TMB 2,1 5 6 14351 Se l'an es anterior a l'inauguracion significa qu'operèt coma part d'una autra linha o per una autra companhiá.. 2 Actuala L5. 3 Ramal de l'actuala L3. 4 Camin de fèrre de Sarrià a Barcelona. 5 Magòria-Martorell.